ประชาชนทั้งชาวไทยและต่างชาติ ทยอยเดินทางเข้าร่วมงาน อุ่นไอรัก คลายความหนาว สายน้ำแห่งรัตนโกสินทร์ อย่างต่อเนื่อง เพื่อสัมผัสบรรยากาศวิถีไทยแบบย้อนยุค
ประชาชนทั้งชาวไทยและต่างชาติ ทยอยเดินทางเข้าร่วมงาน อุ่นไอรัก คลายความหนาว สายน้ำแห่งรัตนโกสินทร์ อย่างต่อเนื่อง เพื่อสัมผัสบรรยากาศวิถีไทยแบบย้อนยุคบรรยากาศงาน อุ่นไอรัก คลายความหนาว สายน้ำแห่งรัตนโกสินทร์ ณ พระลานพระราชวังดุสิตและสนามเสือป่า ตลอดช่วงเช้าวันนี้ 13 มกราคม 2562  มีประชาชนและนักท่องเที่ยวทั้งชาวไทยและต่างชาติ ทยอยเข้าชมงานอย่างต่อเนื่อง พร้อมกับแต่งกายด้วยชุดไทยในยุคสมัยต่างๆ และชุดผ้าไทยประจำท้องถิ่นซึ่งผู้มาร่วมงานจะต้องผ่านจุดคัดกรองทั้ง 4 จุด ประชาชนส่วนใหญ่ให้ความสนใจถ่ายภาพกับพระที่นั่งไอศวรรย์ทิพยอาสน์ หรือพระที่นั่งกลางน้ำ ที่ถูกนำมาประดิษฐานที่บริเวณด้านหน้าทางเข้าพระลานพระราชวังดุสิต ภายในงานมีการจำลองสถานที่สำคัญในประวัติศาสตร์ที่ผ่านมา อาทิ พระที่นั่งไอศวรรย์ทิพยอาสน์ เรือพระที่นั่งจำลองทั้ง 4 ลำ รวมทั้งดอกไม้นานาพันธุ์หลากสีสัน นอกจากนี้ ยังเข้าชมนิทรรศการต่างๆ อาทิ นิทรรศการพระมหากรุณาธิคุณแห่งสายน้ำ นิทรรศการบ้านประหยัดพลังงาน นิทรรศการสินสายน้ำสืบสานงานพระราชดำริ เป็นต้นนางสาว ศิวพร ปฐพีภัทร ประชาชนที่เข้าร่วมงาน กล่าวว่า รู้สึกปลอดภัยตั้งแต่เข้าร่วมงานเพราะมีการคัดกรองที่ละเอียด สำหรับภายในงานมีบรรยากาศที่สวยงามและประทับใจกับการได้ใส่ชุดไทยเข้าร่วมงานนอกจากนี้ ภายในสนามเสือป่ายังเปิดให้ร้านค้าในพระบรมวงศานุวงค์ ชิมอาหารจากตลาดบกวิถี 4 ภาคและตลาดน้ำกว่า 30 ร้าน สำหรับประชาชนที่สนใจเข้าร่วมงาน อุ่นไอรัก คลายความหนาว สายน้ำแห่งรัตนโกสินทร์ สามารถมาได้จนถึงวันที่ 19 มกราคมนี้ เวลา10.00 น.-21.00 น. ส่วนวันศุกร์และวันเสาร์ถึงเวลา 22.00 น.